hy en en hy en hy hy hy hy hy hy hy hy hy hy hy hy hy hy hy hy hy hy hy hy hy hy de hy hy en hy hy hy hy hy hy hy hy hy hy hy hy hy hy hy hy hy hy hy hy en hy hy de hy tr hy hy hy en hy hy en hy hy en hy hy en hy hy de hy hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy en en en
ԱՊՐՈՒՄՆԵՐ ՀԱՅՐԵՆԻ ԿԱՊԱՆԻ ՄԷՋ – Գանձասար
Միշտ կը փափաքէի մօտէն ծանօթանալ մեր հայրենիքին, շփուիլ մեր հայրենակիցներուն հետ եւ ապրիլ անոնց առօրեան՝ ո՛չ միայն Երեւանի այլ նաեւ Հայաստանի տարբեր մարզերէն ներս:
Նման առիթներ ի՜նչ-ի՜նչ ապրումներ եւ աղերսներ կրնան հաստատել Հայաստանի, Արցախի եւ Սփիւռքի միջեւ:
Այս մարզին մէջ մեր երկրորդ ծրագիրն էր, հետեւաբար որոշ փորձառութիւն ունէինք։
Վեց ամիս նախապատրաստական աշխատանքներէ ետք մեկնեցանք Հայրենիք:
Կիրակի, 31 Յուլիս 2022-ին, առտու ժամը 6:00-ին «Արամ Մանուկեան» կեդրոնէն ուղղուեցանք դէպի Եռաբլուր։ Մեր անմահ հերոսներուն յարգանքի տուրք մատուցելէ եւ անոնց ուժը մեր հետ առնելէ ետք ճամբայ ելանք դէպի Կապան:
Սիւնիքի ճամբան աննկարագրելի գեղեցիկ էր, Լեռնային տեսարանները կարծես գծուած բնանկարներ ըլլային։ Կ’ուզէի աչքերով տեսագրել իւրաքանչիւր պատկեր, դէմք ու դէպք… Անյագօրէն կը դիտէի ծառերու շուքին նստած եւ նիւթերու քննարկման մէջ խորացած ծերունիները եւ փոքրիկներու աղմկոտ վազվզուքը…
Տարբեր զգացում մըն է, երբ հայրենիքի հողին վրայ կը զգաս հողին ուժը:
Ճամբարի առաջին իսկ օրէն Կապանէն մեծ թիւով պատանիներ եկած էին իրենց մասնակցութիւնը հաստատելու։ Մօտաւորապէս 120 պատանիներու ներկայութիւնը թէեւ առաւել լրջացուց մեր ստանձնած պատասխանատուութիւնը, սակայն առաւել բարձրացուց մեր եռանդը:
Պատանիներուն ուրախութիւնը կարելի էր կարդալ անոնց դէմքերէն: Նախորդ տարուան մասնակցող կապանցիները տարի մըն է մեզ կը սպասէին, չէ՞ որ խոստացած էինք վերադառնալ…։ Անոնք վազելով դէպի մեզ կու գային, կը փաթթուէին ու կ’արտայայտուէին. «Ձեզի շատ կարօտցանք, միւս ընկերները ո՞ւր են, չե՞ն եկած, նորէն ե՞րբ պիտի գաք, աւելի երկար մնացէ՛ք…»։ Անվերջանալի հարցն ու պատասխանը կը շարունակուէին…
Նկատի ունենալով հայերէն բարբառներու միջեւ գոյութիւն ունեցող տարբերութիւնները, յաճախ մեր ընկերները կը հարցնէին, թէ արդեօք դիւրի՞ն է զիրար հասկնալը։
Անվարան կը պատասխանեմ, հաստատապէ՛ս դիւրին է, ընդհակառակն շատ հաճելի է ծանօթանալ մեր լեզուի, բարբառային հարստութեան թէ՛ արեւմտահայերէն, թէ՛ արեւելահայերէն ճիւղերուն: Մեր բարբառը չգործածելով վնասած կ’ըլլանք մեր լեզուին: Բնականաբար սկիզբը հասկցուիլը դժուար եղաւ, սակայն շուտով վարժութեան եւ ժամանակի հարց դարձաւ անիկա: Մենք արեւմտահայերէն կը խօսէինք եւ արեւելահայերէն կը լսէինք, իսկ կապանցի մեր հայրենակիցները՝ հակառակը եւ այսպէս իրարմէ կը սորվէինք: Շատ անգամ գրի կ’առնէի Կապանի բարբառը, որ շատ մօտիկ է Արցախի բարբառին: Օրինակ. Հո՞ւնց ըս, այսինքն՝ ինչպէ՞ս ես, կամ շտե՞ղ ըս, այսինքն՝ ո՞ւր ես…
Ինչքան կ’ազդուէինք երբ կը լսէինք պատանի կապանցիներուն արեւմտահայերէն խօսակցութիւնը, նոյնքան կը յուզուէինք երբ անոնց կը սորվեցնէինք այն կանչերը, որոնք սորված էինք Սուրիոյ Պատանեկան Միութեան մէջ…
Ճամբարի յայտագիրը հետաքրքրական էր։ Օրակարգը կ’ընդգրկէր մարզանք, դրուագ՝ հայոց պատմութենէն, դասախօսութիւններ մշակութային կամ այլ նիւթերով (օրինակ՝ բնապահպանութիւն), պտոյտներ, այցելութիւններ եւ խաղեր:
Ամէն օր մեր միջեւ յարաբերութիւնը աւելի կը սերտանար։ Միասնութեան կամքը եւ յաղթանակներ կերտելու կորովը պատանիներու աչքերէն կը թափանցէին… Այդ յաղթանակները կ’իրագործուին երբ ունենանք միասնական Հայաստան, Արցախ եւ Սփիւռք:
Բոլորս ալ չէինք ուզեր, որ ճամբարը իր աւարտին հասնի…
Նմանօրինակ աշխատանքները օգտակար են եւ պէտք է շարունակական բնոյթ ունենան։
Վստահ եմ, որ միայն միասնական յարատեւ պայքարով վերստին պիտի ճառագայթէ յաղթանակներուն արեւը։
ՅՈՒՇԵՐ ՅՈՒՇԵՐ, Ի՜ՆՉ ՅՈՒՇԵՐ
Ի՞ՆՉ Է ԺԱՆՏԱԽՏԸ ԿԱՄ ՔՈԼԵՐԱՆ
«ԷՐՏՈՂԱՆԻ ՎԱՐՉԱԿԱՐԳԸ»՝ ԱՆՈՂՈՔ ԱՄԲԱՍՏԱՆԱԳԻՐ ՄԸ
ՀԱՐՑԱԶՐՈՅՑ՝  ՀՅԴ ԵՐԻՏԱՍԱՐԴԱԿԱՆ ԳՐԱՍԵՆԵԱԿԻ ՊԱՏԱՍԽԱՆԱՏՈՒ ՑՕՂԻԿ ԱՇԸԳԵԱՆ ՀԵՏ
ԱՐԹՈՒՐ ՓԱՅՏԵԱՆ. «ՄԵՐ ԽՆԴԻՐՆԵՐԸ ԼԵԶՈՒԻ, ՀԱՅԻ ԻՆՔՆՈՒԹԵԱՆ ԵՒ ՄԵՐ ՄՇԱԿՈՅԹԻ ՊԱՀՊԱՆՈՒՄՆ ՈՒ ՏԱՐԱԾՈՒՄՆ ԵՆ ՆՈՐ ՍԵՐՆԴԻՆ ՄԷՋ»
ԱՐԹՈՒՐ ՓԱՅՏԵԱՆ. «ՄԵՐ ԽՆԴԻՐՆԵՐԸ ԼԵԶՈՒԻ, ՀԱՅԻ ԻՆՔՆՈՒԹԵԱՆ ԵՒ ՄԵՐ ՄՇԱԿՈՅԹԻ ՊԱՀՊԱՆՈՒՄՆ ՈՒ ՏԱՐԱԾՈՒՄՆ ԵՆ ՆՈՐ ՍԵՐՆԴԻՆ ՄԷՋ»
ԱՄՆ ՔՈՆԿՐԷՍԻՆ ՄԷՋ ՆԵՐԿԱՅԱՑՈՒԱԾ ԲԱՆԱՁԵՒՈՎ ԿԸ ՊԱՀԱՆՋՈՒԻ ԱՏՐՊԷՅՃԱՆԱԿԱՆ ՊԱՏԵՐԱԶՄԱԿԱՆ ՅԱՆՁԱԳՈՐԾՈՒԹԻՒՆՆԵՐՈՒ ՄԻՋԱԶԳԱՅԻՆ ՀԵՏԱՔՆՆՈՒԹԻՒՆ ԵՒ ԱՄԵՐԻԿԵԱՆ ՊԱՏԺԱՄԻՋՈՑՆԵՐ
ԱՐՑԱԽԻ ՊԱՏՈՒԻՐԱԿՈՒԹԻՒՆԸ ՀԱՆԴԻՊԱԾ Է ԱՄՆ ԱՐԵՒԵԼԵԱՆ ՇՐՋԱՆԻ ՀԱՅ ԴԱՏԻ ՅԱՆՁՆԱԽՈՒՄԲԻ ՂԵԿԱՎԱՐ ԿԱԶՄԻՆ ՀԵՏ
ՀԱՅ ԴԱՏԻ ԱՄԵՐԻԿԱՅԻ ՅԱՆՁՆԱԽՈՒՄԲԻՆ ՀՐԱՒԷՐՈՎ ՈՒԱՇԻՆԿԹԸՆ ԿԸ ԳՏՆՈՒԻ ԱՐՑԱԽԻ ՀԱՆՐԱՊԵՏՈՒԹԵԱՆ ԱՐՏԱՔԻՆ ԳՈՐԾՈՑ ՆԱԽԱՐԱՐ ԴԱՒԻԹ ԲԱԲԱՅԵԱՆ
ԵՒՐՈՊԱՅԻ ՀԱՅ ԴԱՏԻ ԳՐԱՍԵՆԵԱԿ. «ԱՏՐՊԷՅՃԱՆԻ ՅԱՐՁԱԿՈՂԱՊԱՇՏՈՒԹԻՒՆԸ ՀԱՅԱՍՏԱՆԻ ԴԷՄ ՊԵՏԱԿԱՆ ՄԱԿԱՐԴԱԿԻ ԱՅԼԱՏԵԱՑՈՒԹԵԱՆ ԴՐՍԵՒՈՐՈՒՄ է»
ՀԱՅ ԴԱՏԻ ԱՄԵՐԻԿԱՅԻ ՅԱՆՁՆԱԽՈՒՄԲԸ ԽԹԱՆԱԾ Է ԱՐՑԱԽԻ ՕԺԱՆԴԱԿՈՒԹԵԱՆ ՔՈՆԿՐԷՍԱԿԱՆ ՆՈՐ ԳՈՐԾԸՆԹԱՑ
ՀՀ ԿԳՄՍ ՆԱԽԱՐԱՐՈՒԹԵԱՆ ՆԵՐԿԱՅԱՑՈՒՑԱԾ ԿՐԹՈՒԹԵԱՆ ՉԱՓՈՐՈՇԻՉՆԵՐՈՒ ՆԱԽԱԳԻԾԻՆ ՄԱՍԻՆ
ՀՈԳԵՒՈՐ ԱՐԺԷՔՆԵՐԸ ՍԱԿԱՐԿՈՒՄԻ ԵՆԹԱԿԱՅ ՉԵՆ
Գաղութային Թեմական ԼՈՒՐԵՐ Յայտարարութիւններ
Proudly powered by WordPress | Theme: Newsup by Themeansar.